Willem Anthony
Julino Willem Anthony, konosí bou su nòmber artístiko William Anthony, (☆ 23 di febrüari 1956 na Boneiru) ta un kantante, aktor i outor boneriano.

Despues di kaba su estudio di LTS na Kòrsou Anthony ta bai traha na Shell Curacao N.V. Desde un edat hopi jong e tabatin un amor pa kantamentu; su promé presentashonnan tabata na Boneiru i esaki el a sigui desaroya na Kòrsou. Na 1972 e ta inisia su karera artístiko bou e nòmber "William Anthony". Na 1974 e ta partisipa na e festival Voz di Oro. Despues el a representa Boneiru na diferente festival, entre otro na Puerto Rico i Venezuela, i unda el a gana premio. Komo kantante Anthony ta pone atenshon spesial pa e piesa i kantikanan antiano inolvidabel. Algun di e kantikanan aki ta: Sobre las alas del Viento (J.S. Corsen), Bon Aña (J. Palm), Riba Awa (v.d. Pavert / Palm), Schoon is De West, Snijderslied, Esta Dushi (Pedro Pablo Medardo de Marchena) i Mi Deseo (konosi komo Mi Densio). Bou di su propio direkshon el a saka algun CD musikal.

Na 1986 Anthony ta muda pa Hulanda. Aki el a sigui desaroya su multitalento.
Entre otro el a presenta komo aktor y figurante den diferente produkshon pa televishon hulandes, entre otro komo polis den e eksitoso seri Goede tijden, slechte tijden. Ya na 1978 el a revela esaki ora el a aktua den e seri di televishon Duel in de Diepte, hungando e rol di Marco. Su eksperensianan na Hulanda i tur su eksperensianan artístiko ta inspire pa skirbi i a resulta den e bukinan Musika Maestro i Hoezo discriminatie?

Bibliografia 
 Musika Maestro (2002) ISBN 90-803937-2-X
 Sobrá (2011) ISBN 9789491164408
 Hoezo discriminatie? (2014)
 Descendanten: de nalatenschap van Jan Hendrik (2016) ISBN 978-1533192356
 Martha Angela: Onvindbaar, maar niet afwezig (2017) ISBN 9789463451611

 Diskografia 
 CD-single 
 Nos Ta Canta (2007)
 CD-album 
 Esta Dushi (Bula Waya)
 Music from Bonaire (1998) 
 Tesoro (2009)
 Kunuku (2011)

 Lista di Merito (selekshon) 
 1975 - Festival di Kanto SWRC (Kòrsou)
 1977 - Festival Voz di Oro Kòrsou - Premio Mihor Aktwashon (Kòrsou)
 1977 - Festival di Kanto SWRC (ganador, Kòrsou)
 1982 - Festival na San Juan, Puerto Rico (rekonosimentu di honor)
 1983 - Festival Voz y Canción Kòrsou (ganador categoria bos - segundo premio categoria komposishon) 
 1983 - 1er Festival Internacional de la Canción Canto a Caracas - El Leon de Oro 1984 - Festival OTI Antillas - Promocion Cultura Arubano (sertifiadodi merito, Aruba)
 1984 - Festival na San Juan, Puerto Rico (huesped distingui de Puerto Rico)
 1984 - The Barrett Youth Movement of the Barrett Memorial Methodist church'' (sertifikado di apresio, Kòrsou)

Hende
Boneiru
Kantante
Aktor
Eskritor